බොදුබල සේනා සංවිධානය දැන් රටේ විශාල පිරිසක් අතර අප‍්‍රසාදයට ලක් වෙමින් තියනවා. මේ බව ඔබ වහන්සේ දන්නවාද? අපට ඒ ගැන ගැටලූවක් නෑ. සීයට අනූවක් පිරිස අපේ මතය පිළිගන්නවා. සංවිධානයේ ඉදිරි කටයුතුවලට ලබන අවුරුද්දටත් දින දීල ඉවරයි. කවුරු මොනව කිව්වත් සිංහල බෞද්ධයන්ට ප‍්‍රශ්නයක් තියනවා. නිදහසින් පසුව ආපු හැම ආණ්ඩුවක්ම කළේ සුලූ ජාතීන් හුරතල් කරපු එක. තේසවලාමෙයි, ෂරියා නීති ගේන්න හදන්නෙ කවුද? හැම නීතියක්ම තියෙන්නෙ සිංහල බෞද්ධයන්ට විතරද? අකුරණ වගේ පැත්තකට ගිහින් බලන්න. ඔය පළාත්වල ඉදිකිරීම්වලදී නීතිය ක‍්‍රියාත්මක වෙන විදිහ හරිද? මේ රටට  ඕනෙ එක නීතියක්. සෞඛ්‍ය අංශය කඩා වැටිලා. කල් ඉකුත්වූ බේත්වල දින වෙනස් කරන ආයතනයක් පසුගිය දවස්වල පාරිභෝගික අධිකාරිය වැටලූවා. ‘හාකෝස්’ කියලා. මොන මාධ්‍ය ආයතනද මේක අසවල් ආයතනය කියලා වාර්තා කළේ. කවුද මේවා කරන්නේ? මේ රටට පරිප්පු, හාල් ගෙන්වන්නෙ මුස්ලිම් ව්‍යාපාරිකයො. ඒවායේ විශාල වශයෙන් ප‍්‍රශ්න තියනවා. සමහර මුස්ලිම් අය විද්‍යුත් මාධ්‍යවල ප‍්‍රධානින්ට, පුවත්පත් කර්තෘන්ට කෝල් කරල අන්තවාදී වැඩ පිළිවෙලක් ගෙනියනවා. මේ රටේ තියන ඇත්ත ප‍්‍රශ්නයකට අපි වේදිකාවක් හැදුවා. හැබැයි ගෙවල් කඩන එක, කඩවල් කුඩු කරන එක, ගිනි තැබීම අප අනුමත කරන්නෙ නෑ.